b'\n_START_ARTICLE_\nVille Pohjonen\n_START_PARAGRAPH_\nVille Sakari Pohjonen (s. 5. maaliskuuta 1959 Paimio) on suomalainen p\xc3\xa4\xc3\xa4toimittaja._NEWLINE_Ville Pohjonen syntyi maalari Tenho Pohjosen ja Senni Pohjosen perheeseen. H\xc3\xa4nen puolisonsa on Heli T\xc3\xb6rm\xc3\xa4nen. Pohjonen tuli ylioppilaaksi 1978. Kunnallislehden toimittaja h\xc3\xa4n oli 1980\xe2\x80\x931983, toimitussihteeri 1983\xe2\x80\x931985 ja p\xc3\xa4\xc3\xa4toimittaja 1985\xe2\x80\x931991. Kaarina -lehdess\xc3\xa4 h\xc3\xa4n ty\xc3\xb6skenteli p\xc3\xa4\xc3\xa4toimittajana 1986\xe2\x80\x931994 ja toimitusjohtajana 1990\xe2\x80\x931990 ja sitten Loimaan Lehden p\xc3\xa4\xc3\xa4toimittajana 1995\xe2\x80\x932000. Kouvolan Sanomien p\xc3\xa4\xc3\xa4toimittajaksi h\xc3\xa4n siirtyi vuonna 2000. Takaisin Varsinais-Suomeen Pohjonen muutti vuonna 2011, kun h\xc3\xa4nest\xc3\xa4 tuli Salon Seudun Sanomien p\xc3\xa4toimittaja. Pohjonen toimi Julkisen sanan neuvoston j\xc3\xa4senen\xc3\xa4 2006\xe2\x80\x932009 ja neuvoston ensimm\xc3\xa4isen\xc3\xa4 varapuheenjohtajana 2008\xe2\x80\x932009.'